cyanic-selkie/wikianc huggingface dataset:
ท็อปออฟเดอะป็อปส์
ท็อปออฟเดอะป็อปส์ (Top of the Pops) หรือเรียกย่อๆว่า TOTP เป็นรายการชาร์ตเพลงในอังกฤษออกฉายครั้งแรกทางช่องบีบีซี ตั้งแต่ 1 มกราคม ค.ศ. 1964 จนออกอากาศในตอนสุดท้ายเมื่อวันที่ 30 กรกฎาคม ค.ศ. 2006 โดยรายการในแต่ละสัปดาห์จะมีการแสดงของศิลปินที่มียอดขายดีที่สุดประจำสัปดาห์ กับการรายงานผลซิงเกิลประจำสัปดาห์นั้น นอกจากนั้นจะมีรายการตอนพิเศษในวันคริสต์มาสที่จะเป็นสุดยอดซิงเกิลขายดีประจำปี
บัว (แก้ความกำกวม)
บัว อาจหมายถึง
ประเทศคาซัคสถานในโอลิมปิกเยาวชนฤดูร้อน 2018
ประเทศคาซัคสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติคาซัคสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 58 คน ใน 20 ชนิดกีฬา ผลการแข่งขันครั้งนี้ประเทศคาซัคสถานได้รับเหรียญรางวัลแบ่งเป็น 4 เหรียญทอง 3 เหรียญเงิน และ 3 เหรียญทองแดง รวมทั้งหมด 10 เหรียญ
บอชกอ กรูนิช
บอชกอ กรูนิช (Бошко Крунић; 21 ตุลาคม พ.ศ. 2472 – 23 มกราคม พ.ศ. 2560) เป็นนักการเมืองคอมมิวนิสต์ชาวยูโกสลาเวีย เขาเป็นประธานแห่งสันนิบาตคอมมิวนิสต์แห่งยูโกสลาเวียอยู่หนึ่งปี จาก พ.ศ. 2530 ถึง พ.ศ. 2531 กรูนิชเสียชีวิตในวันที่ 23 มกราคม พ.ศ. 2560 อายุ 87 ปี
ผีเสื้อแดง
ผีเสื้อแดงอินเดีย (Red Admiral Butterfly) จัดอยู่ในประเภทสัตว์ไม่มีกระดูกสันหลัง ไฟลัมอาร์โธรพอด เป็นแมลงบินได้ชนิด ผีเสื้อกลางวัน
ถิ่นอาศัย
ผีเสื้อแดงอินเดีย พบได้โดยทั่วไปทั่วขี้ควาย และขี้หมา ช่วงที่พบมากที่สถด คือช่วงฤดูใบไม้ผลิ
พิชญา เชาวลิต
พิชญา เชาวลิต หรือ ฟาง  (สกุลเดิม : ศรีเทพย์)  เกิดวันที่ 5 มีนาคม พ.ศ. 2531 เป็นนักแสดงชาวไทย ฟางเริ่มเข้าสู่วงการบันเทิงโดยการเข้ามาสมัครการประกวดมิสทีนไทยแลนด์ปี 2003 แล้วเธอก็ได้รับตำแหน่งมา แต่ชื่อของฟางก็ยังไม่เป็นที่คุ้นหูของของมหาชนนัก เนื่องจากเล่นละครหลายๆ เรื่องผ่านมาเธอมักจะได้รับบทเป็นนางรองเสมอ จนกระทั่งฟางได้มาเล่นละครเรื่อง "บ่วงรัก" ทางช่อง 5 ค่ายเอ็กแซ็กท์ คู่กับ เปปเปอร์-รัฐศาสตร์ กรสูต ซึ่งในเรื่องนี้ฟางได้รับบทเป็นนางเอกครั้งแรกด้วย ทำให้เธอมีชื่อเสียงโด่งดังมากขึ้น และมีผลงานละครออกมาให้เห็นอย่างต่อเนื่อง อาทิ "ลิขิตรัก ลิขิตเลือด", "แสงสูรย์" คู่กับ ชาคริต แย้มนาม และ "หัวใจศิลา" คู่กับ บี้-สุกฤษฎิ์ วิเศษแก้ว
เอลกี จ๊ง
จ๊ง ติงยั้น ตามสำเนียงกวางตุ้ง หรือ จวง ติ้งซิน ตามสำเนียงจีนกลาง (เกิด 2 พฤศจิกายน พ.ศ. 2541) เป็นที่รู้จักในชื่อ เอลกี จ๊ง เป็นนักร้องและนักแสดงชาวฮ่องกงซึ่งทำงานหลักในประเทศเกาหลีใต้
ก่อนหน้านี้เธอเคยเป็นนักแสดงเด็กทางสถานีโทรทัศน์ทีวีบีของฮ่องกง และต่อมาได้เข้าเป็นสมาชิกวงซีแอลซี ซึ่งเป็นนักร้องเกิร์ลกรุปเกาหลีใต้ตั้งแต่เดือนกุมภาพันธ์ พ.ศ. 2559
ประวัติตอนต้นและการทำงาน
เอลกีเกิดในฮ่องกง สำเร็จการศึกษาจากโรงเรียนมัธยมศึกษาคาร์แมลพาก-ยหฺวี (Carmel Pak U Secondary School) มีชื่อเสียงจากการเป็นอดีตสมาชิกเกิร์ลกรุปวงฮันนีบีส์และการเป็นนักแสดงเด็กในสังกัดทีวีบีของฮ่องกง โดยมีผลงานการแสดงกว่า 20 เรื่อง
เดือนกุมภาพันธ์ 2559 เธอเป็นที่รู้จักจากการเป็นสมาชิกเกิร์ลกรุปวงซีแอลซีพร้อมกับคว็อน อึน-บิน และได้เปิดตัวอย่างเป็นทางการเมื่อวันที่ 29 กุมภาพันธ์ปีเดียวกันพร้อมกับการเปิดตัว รีเฟรช มินิอัลบั้มลำดับที่สามของวง และเธอได้ปรากฏตัวต่อสาธารณชนร่วมกับเพื่อนสมาชิกร่วมวงในรายการเอ็ม! เคานต์ดาวน์ ตอนที่ 463 ทางสถานีโทรทัศน์เอ็ม.เน็ต ด้วยเพลง ไฮฮิลส์ (High Heels).
ไพบูลย์ วัฒนศิริธรรม
ไพบูลย์ วัฒนศิริธรรม (24 มีนาคม พ.ศ. 2484 — 9 เมษายน พ.ศ. 2555) อดีตรองนายกรัฐมนตรี และรัฐมนตรีว่าการกระทรวงการพัฒนาสังคมและความมั่นคงของมนุษย์ ใน รัฐบาลของพลเอกสุรยุทธ์ จุลานนท์ และอดีตผู้อำนวยการธนาคารออมสิน
ประวัติ
นายไพบูลย์รับตำแหน่งรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลชั่วคราวของพลเอกสุรยุทธ์ จุลานนท์ เมื่อวันที่ 9 ตุลาคม พ.ศ. 2549 และรับตำแหน่งรองนายกรัฐมนตรีเพิ่มอีกตำแหน่ง เมื่อวันที่ 7 มีนาคม พ.ศ. 2550
นายไพบูลย์ ถึงแก่กรรมด้วยโรคมะเร็งตับอ่อน ขณะมีอายุได้ 71 ปี ที่โรงพยาบาลจุฬาลงกรณ์ เมื่อวันที่ 9 เมษายน พ.ศ. 2555 มีพิธีพระราชทานเพลิงศพเมื่อวันที่ 22 กรกฎาคม พ.ศ. 2555 ณ วัดธาตุทอง เขตวัฒนา กรุงเทพมหานคร
การศึกษาและวุฒิกิตติมศักดิ์
ไพบูลย์ วัฒนศิริธรรม สำเร็จการศึกษาระดับปริญญาตรี ด้านเศรษฐศาสตร์ จากมหาวิทยาลัย Hull ประเทศอังกฤษ เมื่อปี พ.ศ. 2510 ต่อมาได้ศึกษาจนสำเร็จการศึกษาหลักสูตร SEANZA Central Banking Course ในปี พ.ศ. 2517 และหลักสูตร Australian Management College Mount Eliza : Advanced Management Course ในปี พ.ศ. 2521
ในปี พ.ศ. 2528 สำเร็จการศึกษาหลักสูตร Wharton School of Finance – Philadelphia National Bank : Advanced Management Program for Overseas Bankers ต่อมาในปี พ.ศ. 2534 ผ่านการศึกษาจาก Institute of Development Research : Asian NGO Leadership Fellows Program และ พ.ศ. 2539 สถาบันพระปกเกล้า หลักสูตรการเมืองการปกครองในระบอบประชาธิปไตยสำหรับนักบริหารระดับสูง (ปปร.) รุ่นที่ 1
ไพบูลย์ ได้รับปริญญากิตติมศักดิ์ ดุษฎีบัณฑิตกิตติมศักดิ์ (สาขาเศรษฐศาสตร์) จากมหาวิทยาลัยธุรกิจบัณฑิตย์ ในปี พ.ศ. 2545 และปรัชญาดุษฎีบัณฑิตกิตติมศักดิ์ (สาขาการพัฒนาชุมชน) จากมหาวิทยาลัยราชภัฏนครศรีธรรมราช ในปี พ.ศ. 2548
การทำงาน
ไพบูลย์ วัฒนศิริธรรม เริ่มทำงานเป็นเจ้าหน้าที่และผู้บริหารในธนาคารแห่งประเทศไทย ในระหว่างปี พ.ศ. 2510 – พ.ศ. 2523 ต่อจากนั้นได้รับตำแหน่งกรรมการและผู้จัดการ ตลาดหลักทรัพย์แห่งประเทศไทย (พ.ศ. 2523 – พ.ศ. 2525) เป็นผู้ช่วยกรรมการผู้จัดการ ธนาคารไทยทนุ จำกัด (มหาชน) (พ.ศ. 2526 – พ.ศ. 2531) เป็นผู้อำนวยการ มูลนิธิบูรณะชนบทแห่งประเทศไทย ในพระบรมราชูปถัมภ์ (พ.ศ. 2531 – พ.ศ. 2540) และได้รับตำแหน่งกรรมการผู้จัดการ สำนักงานพัฒนาชุมชนเมือง การเคหะแห่งชาติ (พ.ศ. 2535 – พ.ศ. 2540)
ในปี พ.ศ. 2539 เป็นสมาชิกวุฒิสภา (มีนาคม พ.ศ. 2539 – มีนาคม พ.ศ. 2543) และในปี พ.ศ. 2540 เป็นผู้อำนวยการธนาคารออมสิน (ธันวาคม พ.ศ. 2540 – ตุลาคม พ.ศ. 2543) จากนั้นจึงมารับตำแหน่งประธานกรรมการ สถาบันพัฒนาองค์กรชุมชน (องค์การมหาชน) (พ.ศ. 2543 – พ.ศ. 2547 ) และเป็นสมาชิกสภาที่ปรึกษาเศรษฐกิจและสังคมแห่งชาติ (สิงหาคม พ.ศ. 2544 – สิงหาคม พ.ศ. 2548)
หมีหมา
หมีหมา หรือ หมีคน (อีสาน: เหมือย)
ลักษณะ
หมีหมาเป็นหมีที่มีขนาดเล็กที่สุดในโลก ลำตัวยาวประมาณ 1 เมตร ขนตามตัวสั้นสีดำปนสีน้ำตาล ขนบริเวณอกโค้งเป็นรูปตัว U สีขาวนวล บริเวณหน้าตั้งแต่ตาไปถึงปลายจมูกสีค่อนข้างขาว หรือน้ำตาลอ่อน ปกติหมีหมาหากินกลางคืน บางครั้งก็ออกหากินกลางวัน มักหากินเป็นคู่ อยู่ในป่าทึบ ไม่ชอบอยู่ตามเขา ดุร้ายและขึ้นต้นไม้เก่งกว่าหมีควาย (U. thibetanus) มีอุปนิสัยโมโหง่าย     ชอบนอนบนต้นไม้หรือตามโพรงไม้สูง ๆ ไม่ชอบนอนพื้นดิน บางครั้งร้องคล้ายเสียงสุนัขเห่ากระโชก จึงเรียกว่า หมีหมา เมื่อยืน 2 ขา จะยืนตัวตรง จึงเรียกอีกชื่อว่า หมีคน
โบโรงกัน
โบโรงกัน (วาไร: Siyudad han Borongan; เซบัวโน: Dakbayan sa Borongan; Lungsod ng Borongan) เป็นเมืองศูนย์กลางประจำจังหวัดซีลางังซามาร์ ประเทศฟิลิปปินส์ เมืองนี้มีประชากร 69,297 คนในปี ค.ศ. 2015 เมืองแห่งนี้ได้รับสมญาว่า "เมืองแห่งแสงอาทิตย์สีทอง" และ "เมืองแห่งภาคตะวันออก" โบโรงกันได้รับการแต่งตั้งให้เป็นนครในปี ค.ศ. 2007 โดยคำสั่ง Republic Act 9394
หมีหมา
ถิ่นอาศัย
หมีหมา พบในพม่า, อินโดจีน, ไทย, มาเลเซีย, สุมาตรา, บอร์เนียว, ภาคใต้ของจีน ในประเทศไทยพบมากทางภาคใต้
การสืบพันธุ์
หมีหมา มีการผสมพันธุ์ได้ตลอดทั้งปี ตั้งท้องประมาณ 95–96 วัน ปกติออกลูกครั้งละ 1–2 ตัว อายุยืนถึง 20 ปี
สถานภาพปัจจุบัน
สัตว์ป่าคุ้มครอง ตามพระราชบัญญัติสงวน และคุ้มครองสัตว์ป่า พุทธศักราช 2535
แฮร์รอดส์
แฮร์รอดส์ (Harrods) เป็นห้างสรรพสินค้าหรูหราบนถนนบรอมพ์ตันในเขตไนท์สบริดจ์ ลอนดอน สหราชอาณาจักร ตราแฮร์รอดส์ยังนำไปใช้กับวิสาหกิจอื่น ๆ ที่ดำเนินงานโดยกลุ่มบริษัทแฮร์รอดส์ รวมถึงธนาคารแฮร์รอดส์ แฮร์รอดส์เอสเตทส์ แฮร์รอดส์เอเวียชัน และแอร์แฮร์รอดส์
ห้างตั้งอยู่บนที่ดินขนาด 18,000 ตารางเมตร มีพื้นที่จำหน่ายสินค้ากว่า 90,000 ตารางเมตรในร้านค้ากว่า 330 ร้าน ห้างเซลฟริดจ์สบนถนนออกซฟอร์ดซึ่งเป็นห้างที่ใหญ่เป็นอันดับสองในสหราชอาณาจักร มีขนาดมากกว่าครึ่งหนึ่งของแฮร์รอดส์เล็กน้อย โดยมีพื้นที่จำหน่ายสินค้า 50,000 ตารางเมตร
คติพจน์ของแฮร์รอดส์คือ Omnia Omnibus Ubique - ทุกสิ่งสำหรับทุกคนในทุกแห่ง ร้านค้าหลายร้านภายในห้างมีชื่อเสียงระดับโลก รวมถึงแผนกคริสต์มาสตามเทศกาลและศูนย์อาหาร
ภูมิหลัง
แฮร์รอดส์ก่อตั้งขึ้นโดย ชาร์ลส์ เฮนรี แฮร์รอด เมื่อ พ.ศ. 2377 โดยตั้งเป็นร้านขายส่งในเขตสเตปนีย์ ย่านอีสต์เอนด์ เนื่องด้วยความสนใจเกี่ยวกับชาเป็นพิเศษ ต่อมาใน พ.ศ. 2392 แฮร์รอดได้ซื้อร้านค้าขนาดเล็กแห่งหนึ่งในเขตไนท์สบริดจ์บนที่ตั้งของห้างในปัจจุบัน เพื่อหนีความวุ่นวายของเมืองชั้นใน และเพื่อโอกาสทำกำไรจากนิทรรศการใหญ่แสดงผลงานทางอุตสาหกรรมจากทุกพื้นทวีป ที่จัดขึ้นใน พ.ศ. 2394 ใกล้กับสวนสาธารณะไฮด์ โดยตอนแรกเริ่มต้นจากร้านค้าห้องเดียว มีผู้ช่วยสองคนและผู้ส่งสารอีกหนึ่งคน ต่อมาชาร์ลส์ ดิกบี แฮร์รอด ผู้เป็นบุตรชาย ได้ดำเนินกิจการจนกลายเป็นธุรกิจขายปลีกที่เฟื่องฟู จำหน่ายยา น้ำหอม เครื่องเขียน ผลไม้ และผัก แฮร์รอดส์ขยายตัวอย่างรวดเร็ว จนกระทั่ง พ.ศ. 2423 ได้ซื้ออาคารที่อยู่ติดกันและจ้างพนักงานหนึ่งร้อยคน
เมื่อต้นเดือนธันวาคม พ.ศ. 2426 ตัวอาคารได้เกิดเพลิงไหม้ ทำให้กิจการที่กำลังเจริญรุ่งเรืองต้องถดถอยลง แต่กระนั้น ชาร์ลส์ แฮร์รอด ยังคงบริการส่งสินค้าแก่ลูกค้าในเทศกาลคริสต์มาสในปีนั้น และทำกำไรได้อย่างดี อาคารใหม่ถูกสร้างขึ้นบนตำแหน่งเดิม และในเวลาไม่นานแฮร์รอดส์ก็ได้รับความเชื่อถือมากขึ้นจากลูกค้าชั้นนำ เช่น ออสการ์ ไวลด์ ลิลลี แลงทรี นักแสดงหญิงระดับตำนาน เอลเลน เทอร์รี Noël Coward ซิกมุนด์ ฟรอยด์ เอ. เอ. ไมลน์ และสมาชิกราชวงศ์อังกฤษหลายพระองค์
วันพุธที่ 16 พฤศจิกายน พ.ศ. 2441 แฮร์รอดส์ได้เปิดตัวบันไดเลื่อนตัวแรกในอังกฤษในห้างที่ถนนบรอมพ์ตัน ซึ่งลักษณะเป็นอุปกรณ์คล้ายล้อตีนตะขาบจากหนังทอที่มีตับลูกกรงจากไม้มะฮอกกานีและกระจกฉาบเงิน ลูกค้าที่ตื่นตระหนกจากการขึ้นบันไดเลื่อนจะได้รับบรั่นดีที่ด้านบนบันไดเพื่อช่วยกระตุ้นประสาท
ผลิตภัณฑ์และบริการ
ร้านค้า 330 ร้านในห้างมีผลิตภัณฑ์และบริการหลากหลายประเภท อย่างเช่น เครื่องแต่งกายสำหรับลูกค้าทุกประเภท (สตรี บุรุษ เด็ก และทารก) อุปกรณ์อิเล็กทรอนิกส์ เครื่องเพชรพลอย อุปกรณ์กีฬา เครื่องแต่งกายสำหรับแต่งงาน สัตว์เลี้ยงและอุปกรณ์สำหรับสัตว์เลี้ยง ของเล่น อาหารและเครื่องดื่ม ผลิตภัณฑ์เสริมสุขภาพและความงาม ของขวัญบรรจุหีบห่อ เครื่องเขียน เครื่องใช้ในบ้าน เครื่องเรือน ฯลฯ
ตัวอย่างของบริการในห้าง เช่น :
ในร้าน 'แฮร์รอดส์ 102' ที่อยู่ตรงข้ามกับห้างบนถนนบรอมพ์ตัน ยังมีร้านสัมปทานอีกจำนวนหนึ่ง อย่างเช่น เทิร์นบูลแอนด์อัสเซอร์ เอชเอ็มวี วอเตอร์สโตนส์ คริสปีครีม และ David Clulow Opticians
วันที่ 15 ตุลาคม พ.ศ. 2552 ธนาคารแฮร์รอดส์เริ่มจำหน่ายทองคำแท่งและเหรียญทองคำที่ลูกค้าสามารถหยิบจากชั้นวางได้ทันที และยังมีผลิตภัณฑ์ทองคำน้ำหนักตั้งแต่ 1 กรัมจนถึง 12.5 กิโลกรัม รวมทั้งบริการสำรองทองคำและรับซื้อทองคำคืนที่จะให้บริการในอนาคต
งูเห่าอียิปต์
เมื่อวันที่ 10 กันยายน พ.ศ. 2545 แฮร์รอดส์ได้เช่างูเห่าอียิปต์หนึ่งตัวมาใช้รักษาความปลอดภัยของรองเท้าประดับทับทิม แซฟไฟร์ และเพชร ที่ออกแบบโดย Rene Caovilla มูลค่า 62,000 ปอนด์สเตอร์ลิง ที่จัดแสดงอยู่ที่แผนกรองเท้า
อนุสรณ์
หลังจากไดอาน่า เจ้าหญิงแห่งเวลส์ สิ้นพระชนม์พร้อมกับโดดี ฟาเยด บุตรชายของโมฮัมเหม็ด อัล ฟาเยด ทางห้างได้สร้างอนุสรณ์ภายในห้างสองแห่งเพื่อรำลึกถึงบุคคลทั้งสองตามความต้องการของอัล ฟาเยด แห่งแรกเปิดเมื่อวันที่ 12 เมษายน พ.ศ. 2541 ประกอบด้วยภาพถ่ายของทั้งสองอยู่ด้านหลังแท่นรูปพีระมิดที่ตั้งแก้วไวน์ที่ยังมีคราบลิปสติกจากพระกระยาหารค่ำมื้อสุดท้ายของเจ้าหญิงไดอาน่า และแหวนที่มีคำบรรยายว่าเป็นแหวนหมั้นที่โดดีซื้อก่อนวันที่เสียชีวิต
อนุสรณ์แห่งที่สองเปิดเมื่อ พ.ศ. 2548 ตั้งอยู่ที่บันไดเลื่อนอียิปต์ที่ประตูสาม มีชื่อว่า "เหยื่อผู้บริสุทธิ์" เป็นรูปหล่อทองสัมฤทธิ์ของบุคคลทั้งสองในท่วงท่าเต้นรำบนชายหาดใต้ปีกของนกอัลบาทรอส ซึ่งเป็นสัญลักษณ์สื่อถึง "จิตวิญญาณอันศักดิ์สิทธิ์" รูปหล่อนี้สร้างขึ้นโดยบิลล์ มิทเชลล์ วัย 80 ปี ผู้เป็นเพื่อนสนิทกับอัล ฟาเยด และเป็นที่ปรึกษาด้านการออกแบบศิลป์ให้แก่แฮร์รอดส์มานาน 40 ปี อัล ฟาเยด กล่าวว่า เขาต้องการให้จิตวิญญาณของบุคคลทั้งสองยังคงมีชีวิตผ่านทางรูปหล่อนี้
หลังการเสียชีวิตของไมเคิล แจ๊คสัน อัล ฟาเยด ประกาศว่า ได้มีการหารือถึงแผนการสร้างอนุสรณ์สำหรับศิลปินผู้ล่วงลับแล้ว
อ้างอิง
หมายเหตุ:
อ้างอิง:
วอลเลย์บอลหญิงชิงแชมป์เอเชีย 2007
วอลเลย์บอลหญิงชิงแชมป์เอเชีย 2007 (2007 Asian Women's Volleyball Championship) เป็นครั้งที่ 14 ของการแข่งขัน จัดขึ้นที่ จังหวัดนครราชสีมา, ประเทศไทย ระหว่างวันที่ 5–13 กันยายน พ.ศ. 2550 โดยสนามแข่งขันจัดขึ้น ณ เอ็มซีซีฮอลล์ ศูนย์การค้าเดอะมอลล์นครราชสีมา
การแข่งขันครั้งนี้ถือว่ามีความสำคัญ เป็นการแข่งขันเพื่อคัดเลือกทีมที่ดีที่สุดของทวีปเอเชียไปแข่งขันเวิลด์คัพ 2007 ไม่นับญี่ปุ่น (เจ้าภาพ) และจีน(เจ้าภาพกีฬาโอลิมปิกเกมส์ ปี 2008)แมตต์รอบคัดเลือกโอลิมปิกเกมส์ปี 2008 ที่ญี่ปุ่น และการแข่งขันเวิลด์กรังปรี 2008
การแบ่งกลุ่ม
แบ่งกลุ่มโดยอาศัยอันดับจากการแข่งขัน วอลเลย์บอลหญิงชิงแชมป์เอเชีย 2005
จากัวร์ XJ 2008
จากัวร์ XJ 2008 หรือ จากัวร์ XJ รุ่นปี 2008 เป็นรถยนต์ยี่ห้อ จากัวร์ มีโครงสร้างตัวถังแบบอะลูมิเนียมโมโนค็อก ใช้ระบบเกียร์อัตโนมัติ 6 สปีด
เครื่องยนต์
เครื่องยนต์ที่มีทั้งเบนซินและดีเซล
นพดล เฮงเจริญ
นายนพดล เฮงเจริญ (เกิด 20 มีนาคม 2492) อดีตตุลาการศาลรัฐธรรมนูญ อดีตตุลาการศาลรัฐธรรมนูญแต่งตั้งจากผู้ทรงคุณวุฒิสาขารัฐศาสตร์ ปัจจุบัน ดำรงตำแหน่ง ตุลาการศาลปกครองสูงสุด
ปราสาทบ้านสนม
ปราสาทบ้านสนม หรือ ปราสาทวัดธาตุ เป็นปราสาทตั้งอยู่ในวัดธาตุ บ้านสนม อำเภอสนม จังหวัดสุรินทร์ คาดว่าสร้างสมัยอาณาจักรขอมเรืองอำนาจประมาณ พุทธศตวรรษที่16 สมัยพระเจ้าชัยวรมันที่ 7 ทรงนับถือศาสนาพุทธนิกายมหายาน พระองค์โปรดให้สร้างที่พักคนเดินทาง และสร้างอโรคยาศาล หรือสถานพยาบาลขึ้นในชุมชนต่าง ๆ มากมาย ปราสาทแห่งนี้มีขนาดโดยประมาณ กว้าง 20 เมตร ยาว 25 เมตร สูงประมาณ 5 เมตร สร้างด้วยศิลาแลงและหินทราย อยู่ในสภาพชำรุดทรุดโทรม เดิมมีต้นไม้ขนาดใหญ่ ประมาณ 2 - 3 โอบ จำนวนมาก ได้แก่ ประดู่ ตะแบก ยาง ตะคร้อ ตาเสือ คำไก่ ซึ่งปราสาทหลังนี้มองจากทุ่งนา นอกบ้านเห็นเด่นชัด บริเวณรอบ ๆ ปราสาทมีสระน้ำเรียงรายทั้งสี่ด้าน ในบริเวณวัด ในบริเวณปราสาท ทางวัดได้รื้อปราสาทลง และก่อสร้างอุโบสถแทน เมื่อ พ.ศ. 2478 และนำชิ้นส่วนปราสาทไปทิ้งไว้ด้านหลังวัด อดีตเคยขุดได้พระพุทธรูปปางต่าง ๆ และเทวรูป ปัจจุบันมี 2 องค์ 1 องศ์ อยู่ที่พิพิธภัณฑสถานแห่งชาติ สุรินทร์ และอีก 1 องค์ อยู่ที่ศาลเจ้าพ่อศรีนครเตาท้าวเธอ คาดว่าสร้างสมัยเดียวกับปราสาทจอมพระ แต่รูปร่างเป็นแบบเดียวกันกับปราสาทศีขรภูมิ
รางวัลเมขลา สาขานักแสดงนำชายดีเด่น
รางวัลเมขลา สาขานักแสดงนำชายดีเด่น เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงชายในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลเมขลา ครั้งที่ 1 - 22
รางวัลเมขลา ครั้งที่ 1 - 22 สาขานักแสดงนำชายดีเด่นจะมีผู้ได้รับการเสนอเข้าชิงรางวัล 5 รายชื่อ และจะมีผู้ได้รับรางวัลเพียงหนึ่งเดียว
รางวัลเมขลา ครั้งที่ 23
ในปีนี้ได้มีการแยกรางวัลเป็น 2 คือ รางวัลนักแสดงนำชายดีเด่น ประเภทละครชีวิต และ รางวัลนักแสดงนำชายดีเด่น ประเภทละครหรรษา
รางวัลเมขลา ครั้งที่ 24 - 25
ในปีนี้ได้มีการแยกรางวัลเป็น 2 ประภทคือ รางวัลนักแสดงนำชายดีเด่น ประเภทยอดนิยม และ รางวัลนักแสดงนำชายดีเด่น ประเภทมหานิยม โดยผู้เข้าชิงจะได้รับรางวัลประเภทยอดนิยมทุกคน และนอกจากนี้ยังให้ประชาชนโหวตผลงานที่ดีที่สุดในบรรดาผู้ได้รับรางวัลประเภทยอดนิยมมา 1 รายชื่อ เพื่อรับรางวัลประเภทมหานิยม
สาธารณรัฐเอสโตเนียในโอลิมปิกฤดูหนาว 2014
ประเทศเอสโตเนีย เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกเอสโตเนียเป็นตัวแทนประเทศเอสโตเนียในการส่งนักกีฬาเข้าร่วมแข่งขันทั้งหมดจำนวน 25 คน ใน 6 ชนิดกีฬา
ริชาร์ด สตอลล์แมน
ริชาร์ด แมธธิว สตอลล์แมน (Richard Matthew Stallman, RMS; เกิดเมื่อ 16 มีนาคม ค.ศ. 1953) เป็นผู้ก่อตั้ง โครงการกนู และ มูลนิธิซอฟต์แวร์เสรี ซอฟต์แวร์เสรีที่เขาได้เป็นผู้เริ่มเขียนตั้งแต่สมัยแรก ๆ ได้แก่ GNU Emacs, GNU C Compiler และ GNU Debugger ซึ่งปัจจุบันนี้ก็ยังนิยมใช้กันอยู่แพร่หลาย เขาผู้ริเริ่มแนวคิด Copyleft และเป็นผู้ร่าง "สัญญาอนุญาตสาธารณะทั่วไปของกนู" GNU General Public License (GPL) ขึ้นมา และสัญญานี้ได้กลายเป็นบรรทัดฐานของสัญญาอนุญาตให้งานซอฟต์แวร์เสรีจำนวนมาก
ริชาร์ด สตอลล์แมน เข้ารับการศึกษาจากเอ็มไอที แต่ได้ลาออกขณะที่ศึกษาและย้ายมาทำงานที่ เอ็มไอทีแล็บ โดยทำหน้าที่พัฒนาโปรแกรม ในระหว่างที่ทำงาน เขามีความคิดอุดมคติที่จะพัฒนาระบบปฏิบัติการในระบบที่ใกล้เคียงกับระบบยูนิกซ์ ให้ใช้งานได้เสรีสำหรับทุกคน โดยได้ร่วมโครงการกับแฮกเกอร์หลายคน ซึ่งในขณะที่พัฒนาเคอร์เนลและยังไม่สำเร็จนั้น ได้พบว่า ลีนุส ทอร์วัลส์ นักศึกษามหาวิทยาลัยชาวฟินแลนด์ได้พัฒนาเคอร์เนล ลินุกซ์เป็นผลสำเร็จขึ้นในเวลาหกเดือน สตอลล์แมนจึงได้ติดต่อกับลีนุส และรับอาสาทำหน้าที่จัดการระบบสัญญาอนุญาตเสรี GPL ให้กับทางระบบลินุกซ์
ชีวิตส่วนตัว
สตอลล์แมนอุทิศเวลาและพลังงานส่วนใหญ่ของชีวิตให้กับการทำกิจกรรมทางซอฟต์แวร์และการเมือง โดยไม่ได้สนใจกับการมีทรัพย์สมบัติทางวัตถุ เขาอธิบายถึงตัวเองไว้ว่าเขาใช้ชีวิตอย่างประหยัดเหมือนเป็นนักศึกษาคนหนึ่ง และเขาก็ชอบวิถีชีวิตเช่นนี้เพราะหมายความว่าเงินไม่ใช่สิ่งที่กำหนดการกระทำของเขา
ในโอกาสต่าง ๆ สตอลล์แมนได้ให้ข้อคิดเห็นด้านการเมือง ธรรมชาติ สิ่งแวดล้อม ไว้เป็นจำนวนมาก เขาชอบเล่นดนตรีในเวลาว่าง เขาเป็นผู้ที่ได้รับสมญานามว่าแฮกเกอร์ผู้เก่งกาจ แต่ขณะเดียวกันก็โดนวิจารณ์ว่าเป็น "เจ้าลัทธิ" ตามลักษณะการแต่งกายและการปรากฏตัวตามสาธารณชน รวมถึงนโยบายในการสร้างโลกซอฟต์แวร์ให้เป็นอุดมคติ ที่ผู้ใช้งานไม่ต้องเสียค่าใช้จ่าย นอกจากนี้สตอลล์แมนจะไม่ให้การสัมภาษณ์กับสื่อมวลชน ถ้านักข่าวไม่เรียก ลินุกซ์ ว่า กนู/ลินุกซ์
แหล่งข้อมูลอื่น
1953
เมืองไทย แคปปิตอล
ประวัติ
บริษัทได้จดทะเบียนจัดตั้งบริษัทเมื่อวันที่ 22 พฤษภาคม พ.ศ. 2535 ในนามบริษัท ดี.เอส. ลิสซิ่ง จำกัด โดยชูชาติ เพ็ชรอำไพ และดาวนภา เพชรอำไพ ด้วยทุนจดทะเบียนเริ่มแรก 2 ล้านบาท เพื่อดำเนินธุรกิจเช่าซื้อรถจักรยานยนต์ทั้งใหม่และมือสองทุกยี่ห้อ ผ่านผู้จัดจำหน่ายทั้งในจังหวัดพิษณุโลกและจังหวัดอื่น ๆ ในเขตภาคเหนือตอนล่าง เช่น สุโขทัย กำแพงเพชร พิจิตร เป็นต้น จากนั้นเมื่อวันที่ 28 สิงหาคม พ.ศ. 2544 เปลี่ยนชื่อบริษัทเป็นบริษัท เมืองไทย ลิสซิ่ง จำกัด และได้หยุดการให้บริการสินเชื่อเช่าซื้อเนื่องจากภาวะการแข่งขันที่สูงขึ้น จนปี พ.ศ. 2549 ได้เริ่มดำเนินธุรกิจสินเชื่อส่วนบุคคลภายใต้การกำกับของธนาคารแห่งประเทศไทย และได้รับใบอนุญาตประกอบธุรกิจจากกระทรวงการคลังเมื่อวันที่ 31 สิงหาคม พ.ศ. 2549
26 พฤศจิกายน พ.ศ. 2557 บริษัทได้ทำการซื้อขายหุ้นครั้งแรกในตลาดหลักทรัพย์แห่งประเทศไทย ใช้ชื่อย่อบริษัทว่า MTLS ณ วันที่ 31 ธันวาคม พ.ศ. 2557 มีจำนวนสาขาทั้งสิ้น 506 สาขา พอปี พ.ศ. 2558 ได้เพิ่มผลิตภัณฑ์สินเชื่อนาโนไฟแนนซ์ (สินเชื่อรายย่อยเพื่อการประกอบอาชีพภายใต้การกำกับ) และสินเชื่อโฉนดที่ดิน
26 เมษายน พ.ศ. 2561 ได้เปลี่ยนชื่อบริษัทเป็น บริษัท เมืองไทย แคปปิตอล จำกัด (มหาชน) ในปีนี้ยังรับการคัดเลือกให้นำเข้าคำนวณในดัชนี MSCI Global Standard Indexes
ธุรกิจ
จากข้อมูล ณ วันที่ 31 ธันวาคม 2561 บริษัทถือหุ้นบริษัท เมืองไทยลิสซิ่ง อินชัวรันส์ โบรกเกอร์ จำกัด (ย่อ MTLI) ถือหุ้นร้อยละ 99.99 จดทะเบียนตั้งเป็นบริษัทเมื่อ 4 กุมภาพันธ์ 2554 ธุรกิจหลักของบริษัทคือ สินเชื่อจำนำทะเบียนรถ
เมืองไทย แคปปิตอล
บริษัท เมืองไทย แคปปิตอล จำกัด (มหาชน) ประกอบธุรกิจให้บริการสินเชื่อทะเบียนรถ สินเชื่อโฉนดที่ดิน สินเชื่อส่วนบุคคลและนาโนไฟแนนซ์ ให้ลูกค้ารายย่อยที่เป็นบุคคลธรรมดาทั่วไป ผ่านสาขาของบริษัททั่วประเทศไทย แบ่งเป็นระดับชั้นคือ สาขาใหญ่ สาขาย่อย และศูนย์บริการ โดยแต่ละสาขาใหญ่จะดูและ 10 สาขาย่อย และ 10 ศูนย์บริการ จากข้อมูลวันที่ 31 ธันวาคม 2561 บริษัทมี 3,279 สาขา
บริษัทมีการให้บริการดังนี้
เมืองไทยลิสซิ่ง อินชัวรันส์ โบรกเกอร์
บริษัท เมืองไทยลิสซิ่ง อินชัวรันส์ โบรกเกอร์ จำกัด (ย่อ MTLI) ประกอบธุรกิจนายหน้าประกันวินาศภัย ได้แก่ พ.ร.บ. รถจักรยานยนต์และรถยนต์ และประกันอุบัติเหตุส่วนบุคคล
แหล่งข้อมูลอื่น
https://www.muangthaicap.com/
อิสสระ นิติทัณฑ์ประภาศ
ศาสตราจารย์ อิสสระ นิติทัณฑ์ประภาศ (เกิด 4 ตุลาคม พ.ศ. 2475 – 16 มกราคม พ.ศ. 2564) หรือ ศาสตราจารย์ ดร.อิสสระ นิติทัณฑ์ประภาศ อดีตประธานศาลรัฐธรรมนูญ เป็นตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์
ประวัติ
อิสสระ นิติทัณฑ์ประภาศ เป็นบุตรชายของ พระนิติทัณฑ์ประภาศ (สนอง สุจริต) กับนางชวนชื่น นิติทัณฑ์ประภาศ ซึ่งเป็นน้องสาวของ ปรีดี พนมยงค์ เขาสำเร็จการศึกษา นิติศาสตรบัณฑิต จากมหาวิทยาลัยธรรมศาสตร์ จากนั้นไปศึกษาต่อที่ประเทศฝรั่งเศส โดยได้ Diplome d’Etudes Superieures de Droit Public และ Docteur ed droit จากมหาวิทยาลัยกอง (Universite de Caen)
ด้านครอบครัว สมรสกับนางผาณิต นิติทัณฑ์ประภาศ อดีตปลัดสำนักนายกรัฐมนตรี มีบุตรธิดา 2 คน คือ ดร.เอกนิติ นิติทัณฑ์ประภาศ อธิบดีกรมสรรพสามิตและอดีตอธิบดีกรมสรรพากร กรรมการธนาคารไทยพาณิชย์ อดีตผู้อำนวยการสำนักงานคณะกรรมการนโยบายรัฐวิสาหกิจและเป็นอดีตกรรมการและเลขานุการในคณะกรรมการนโยบายและกำกับดูแลรัฐวิสาหกิจ และ นางสาวอิสริยา นิติทัณฑ์ประภาศ
อิสสระ นิติทัณฑ์ประภาศ ถึงแก่อนิจกรรมเมื่อวันที่ 16 มกราคม พ.ศ. 2564
ในการนี้พระบาทสมเด็จพระวชิรเกล้าเจ้าอยู่หัว​ โปรดเกล้าโปรดกระหม่อม​ฯ ให้สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา​ เสด็จแทนพระองค์ เข้าร่วมพิธีพระราชทานเพลิงศพ อิสสระ นิติทัณฑ์ประภาศ ณ เมรุหลวงหน้าพลับพลาอิศริยาภรณ์ วัดเทพศิรินทราวาส วันที่ 21 พฤศจิกายน​ พ.ศ. 2564 เวลา 17.00 น.
การทำงาน
อิสสระ นิติทัณฑ์ประภาศ เคยดำรงตำแหน่งรองผู้อำนวยการสำนักงบประมาณ (พ.ศ. 2527-2535) และเป็นตุลาการศาลรัฐธรรมนูญ (11 เมษายน พ.ศ. 2541 - 4 ตุลาคม พ.ศ. 2545) รวมทั้งได้รัแต่งตั้งเป็นประธานศาลรัฐธรรมนูญ (14 มีนาคม พ.ศ. 2545 - 4 ตุลาคม พ.ศ. 2545)
อิสสระ นิติทัณฑ์ประภาศ เป็นตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์ นอกจากนั้นยังเป็นตุลาการเสียงข้างน้อย 1 ใน 7 คนที่วินิจฉัยว่า ทักษิณ ชินวัตร อดีตนายกรัฐมนตรี จงใจปกปิดบัญชีทรัพย์สินฯ หรือคดีซุกหุ้น เมื่อปี 2544
เบน คิงสลีย์
เซอร์ เบน คิงสลีย์ (Sir Ben Kingsley) เป็นนักแสดงชาวอังกฤษ เจ้าของรางวัลการแสดงทั้งรางวัลออสการ์ รางวัลบาฟตา รางวัลลูกโลกทองคำ และรางวัลของสมาคมนักแสดงอาชีพแห่งอเมริกา มีชื่อเสียงจากการรับบท มหาตมะ คานธี ในภาพยนตร์เรื่อง Ghandhi ในปี 1982 ของริชาร์ด แอทเทนบอโร และบท อิตซัก สเติร์น ในภาพยนตร์ Schindler’s List ปี 1993 ของสตีเวน สปีลเบิร์ก
แหล่งข้อมูลอื่น
1943
แกรนด์สแลมแชมเปียนชิป
แกรนด์ สแลม แชมเปี้ยนชิพ เป็นความสำเร็จใน มวยปล้ำอาชีพ เป็นความแตกต่างเกิดขึ้นกับนักมวยปล้ำมืออาชีพที่ได้รับรางวัลชนะเมื่อได้แชมป์ 4 เส้น ใน WWE หรือ Total Nonstop Action Wrestling 4 รายการโดยทั่วไปมีคุณสมบัติถึง 3 ระดับการแข่งขันชิงแชมป์เดี่ยว และแท็กทีม ซึ่งเหล่านี้การแข่งขันชิงแชมป์โลก แชมป์รองระดับ2และระดับ3 เป็นผลให้แชมป์แกรนด์สแลม นอกจากนี้ยังมีกำเนิด ทริปเปิลคราวน์ แชมเปี้ยนชิพ ซึ่งประกอบด้วยแชมป์ใหญ่, แชมป์อันดับ2และแชมป์แท็กทีม (แชมป์ระดับที่3ไม่นับเป็นทริปเปิลคราวน์)
กีฬากอล์ฟในกีฬาแห่งชาติ ครั้งที่ 46
กีฬากอล์ฟในกีฬาแห่งชาติ ครั้งที่ 46 เริ่มขึ้นเมื่อวันที่ 20–23 พฤศจิกายน พ.ศ. 2561 ณ สนามกอล์ฟสันติบุรี มีการแข่งขันชิงเหรียญ 4 รายการ ได้แก่ เหรียญทอง 9 เหรียญ, เหรียญเงิน 9 เหรียญ และเหรียญทองแดง 9 เหรียญ รวมเหรียญทั้งหมด 27 เหรียญ มีเกียรติบัตรรวมทั้งหมด 80 ใบ มีนักกีฬาและเจ้าหน้าที่รวม 141 คน
คาตาร์มัน (จังหวัดฮีลากังซามาร์)
เทศบาลคาตาร์มัน, (วาไร: Bungto san Catarman; เซบัวโน: Lungsod sa Catarman; Bayan ng Catarman) เป็นเมืองศูนย์กลางประจำจังหวัดฮีลากังซามาร์ ประเทศฟิลิปปินส์ มีประชากร 94,037 คนในปี ค.ศ. 2015 จึงเป็นเมืองที่มีพื้นที่และประชากรมากที่สุดในจังหวัด และเป็นศูนย์กลางของจังหวัดในด้านพาณิชยกรรม การศึกษา การเงิน การเมือง และการปกครอง ตัวเมืองตั้งอยู่ทางภาคเหนือของเกาะซามาร์ โดยติดกับทะเลฟิลิปปินทางทิศเหนือ
ผัน จันทรปาน
ผัน จันทรปาน (6 สิงหาคม พ.ศ. 2481 - 12 เมษายน พ.ศ. 2563) อดีตตุลาการศาลรัฐธรรมนูญ และเป็นตุลาการที่ได้เข้าร่วมตัดสิน "คดีซุกหุ้น" ของ พ.ต.ท.ทักษิณ ชินวัตร ในปี พ.ศ. 2544 โดยอยู่ในฝ่ายตุลาการเสียงข้างมากที่ตัดสินให้ พ.ต.ท.ทักษิณ พ้นความผิดและให้เหตุผลเหมือนกับตุลาการอีก 3 คนคือ กระมล ทองธรรมชาติ จุมพล ณ สงขลา และศักดิ์ เตชาชาญ ว่า พ.ต.ท.ทักษิณ ชินวัตร ขณะแสดงบัญชีทรัพย์สินได้พ้นตำแหน่งทางการเมืองแล้ว เพียงแต่ยังรักษาการในตำแหน่ง ซึ่งไม่อยู่ในข่ายต้องแสดงบัญชีทรัพย์สิน จึงไม่ต้องวินิจฉัยว่า พ.ต.ท.ทักษิณ จงใจปกปิดบัญชีทรัพย์สินหรือไม่
โครงการความร่วมมือทางเศรษฐกิจระหว่างจีน-ไต้หวัน
โครงการความร่วมมือทางเศรษฐกิจระหว่างจีน-ไต้หวัน (Economic Cooperation Framework Agreement; ECFA; หรือเป็นที่รู้จักกันว่า Chiwan) เป็นข้อตกลงการค้าเสรีระหว่างรัฐบาลของสาธารณรัฐประชาชนจีน (จีนแผ่นดินใหญ่) และสาธารณรัฐจีน (ไต้หวัน) สนธิสัญญาดังกล่าวได้มีการลงนามเมื่อวันที่ 29 มิถุนายน พ.ศ. 2553 ณ เมืองฉงชิ่ง เพื่อเปิดการค้าระหว่างประเทศซึ่งมีมูลค่า 100,000 ล้านดอลลาร์สหรัฐ
ย่านพาโหม
ย่านพาโหม หรือ ตดหมูตดหมา เป็นพืชที่อยู่ในวงศ์ Rubiaceae ก้านมีกลิ่น เป็นไม้เลื้อย เป็นพืชคนละชนิดกับกระพังโหม มีขนตลอดต้น ใบเดี่ยว มีหูใบระหว่างใบ ดอกช่อ ดอกย่อยสมบูรณ์เพศ ผลมีเมล็ดเดียว รูปร่างแบน มีกลิ่นเหม็น ซึ่งเกิดจากกลิ่นของสารประกอบที่มีกำมะถัน เมื่อลำต้นหรือใบเกิดบาดแผล สารเคมีที่พบส่วนใหญ่เป็น ไดเมทิลไดซัลไฟด์
การกระจายพันธุ์
เป็นพืชพื้นเมืองในเขตร้อนของเอเชีย พบตามธรรมชาติในเมลานีเซีย โพลีเนเซีย และฮาวาย เป็นพืชพื้นเมืองในหลายประเทศ เช่น บังกลาเทศ  ภูฏานตอนใต้ กัมพูชา ไต้หวัน  จีน อินเดีย อินโดนีเซีย ญี่ปุ่น ลาว มาเลเซีย พม่า เนปาล ฟิลิปปินส์ สิงคโปร์ เกาหลีใต้ ไทย และ เวียดนาม.
การใช้ประโยชน์
ชาวถิ่นใช้เถาตำรวมกับไพลแก้ปวดท้องในเด็ก ชาวขมุเชื่อว่าถ้านำเถาผูกข้อมือและข้อเท้าสลับข้างกัน ช่วยป้องกันสันนิบาตในเด็กได้ ในอินเดียเหนือและตะวันออกเฉียงเหนือใช้เป็นเครื่องเทศ นอกจากนี้แล้วยังใช้ขับลมและเสริมสมรรถภาพทางเพศอีกด้วย
บาร์บารา บุช
บาร์บารา เพียซ บุช (Barbara Bush; 8 มิถุนายน พ.ศ. 2468 – 17 เมษายน พ.ศ. 2561) เป็นภรรยาของประธานาธิบดีคนที่ 41 แห่งสหรัฐอเมริกา คือ จอร์จ เอช. ดับเบิลยู. บุช เมื่อปีกลายได้เป็นสุภาพสตรีหมายเลขหนึ่งแห่งสหรัฐอเมริกาตั้งแต่ พ.ศ. 2524 ถึง พ.ศ. 2533 เธอเป็นมารดาของประธานาธิบดีของอเมริกา คือ จอร์จ ดับเบิลยู บุช และอดีตผู้ว่าการรัฐฟลอริดาคือ เจ็บ บุช
อ้างอิง
1925 2018
แลนซ์ สตอร์ม
แลนช์ ทีโมที อีเวอส์ (Lance Timothy Evers) (Lance Evers) หรือที่รู้จักกันดีในสังเวียนมวยปล้ำว่า แลนช์ สตรอม (Lance Storm) เกิด 3 เมษายน ค.ศ. 1969 เป็นนักมวยปล้ำอาชีพชาวแคนาดา
หลังจากที่ถอนตัวออกจากการปล้ำแบบเต็มเวลา เขาเริ่มทำงานที่โรงเรียนมวยปล้ำอาชีพ สตรอมเรสต์ลิงอแคเดมี ในแคลกะรี ,รัฐแอลเบอร์ตา ,ประเทศแคนาดา
มหาวิทยาลัยตูรีบา
มหาวิทยาลัยตูรีบา (Biznesa augstskola Turība) มีชื่อเดิมว่า โรงเรียนบริหารธุรกิจตูรีบา (School of Business Administration Turiba) เป็นสถาบันระดับอุดมศึกษาเอกชนที่ใหญ่ที่สุดในประเทศลัตเวีย มหาวิทยาลัยได้รับการจัดตั้งขึ้นในปี พ.ศ. 2536 โดยมีวิทยาเขต 5 แห่งในรีกา, ลิเอปายา (Liepāja), เซซิส (Cēsis), ตัลซี (Talsi) และเยกับปิลส์ (Jēkabpils)
คณะ
มหาวิทยาลัยประกอบไปด้วยคณะ 4 คณะ และหลักสูตร 25 หลักสูตร และมีการเรียนการสอนตั้งแต่ระดับปริญญาตรีจนถึงปริญญาเอกในสาขาบริหารธุรกิจ กฎหมาย การท่องเที่ยวระหว่างประเทศ การสื่อสาร
ความร่วมมือในระดับนานาชาติ
หลักสูตรปริญญาตรีสาขาการจัดการการท่องเที่ยวและบริษัทผู้ให้บริการและหลักสูตรปริญญาโทสาขาการจัดการการท่องเที่ยวเชิงยุทธศาสตร์ได้รับใบรับรองคุณภาพการศึกษาด้านการท่องเที่ยว (TedQual certificate) ซึ่งรับรองวิทยฐานะโดยองค์การการท่องเที่ยวโลกของสหประชาชาติ ทำให้มหาวิทยาลัยตูรีบาเป็นมหาวิทยาลัยแห่งแรกในรัฐบอลติกและสแกนดิเนเวียที่ได้รับการรับรองวิทยฐานะจากหน่วยงานดังกล่าว นอกจากนี้มหาวิทยาลัยตูรีบายังเป็นสมาชิกของสมาคมวิทยาลัยธุรกิจขั้นสูง, สมาคมสถาบันอุดมศึกษายุโรป และสมาคมคณะนิติศาสตร์ยุโรป
โปโลในซีเกมส์ ค.ศ. 2017
การแข่งขันโปโลในซีเกมส์ 2017 จัดแข่งขันในสนามแข่งขันม้าปูตราจายา การแข่งขันครั้งนี้เจ้าชายอับดุล มาตีนแห่งบรูไน ได้เข้าร่วมการแข่งขันนี้ด้วย
สาธารณรัฐประชาธิปไตยติมอร์-เลสเตในโอลิมปิกฤดูหนาว 2014
ประเทศติมอร์-เลสเต เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกติมอร์-เลสเตเป็นตัวแทนประเทศติมอร์-เลสเตในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
สเลย์ปนีร์
ในตำนานนอร์ส สเลย์ปนีร์ (Sleipnir) เป็นม้าแปดขาของจอมเทพโอดินน์ เป็นลูกของเทพโลกีกับม้าสวาดิลวารี ได้รับการบรรยายว่าเป็นม้าที่ดีที่สุด และในบางครั้งเมื่อขี่มันจะนำไปสู่ตำแหน่งของเฮ็ล
ไมโครบรูอะรี
ขบวนการไมโครบรูอิง (microbrewing) เริ่มในสหราชอาณาจักรในคริสต์ทศวรรษ 1970 แม้มีการหมักช่างศิลป์ตามประเพณีในทวีปยุโรปหลายศตวรรษแล้วและค่อย ๆ แพร่ไปประเทศอื่น เมื่อขบวนการดังกล่าวเติบโตและบรูอะรีบางแห่งขยายการผลิตและการจำหน่าย มโนทัศน์คราฟต์บรูอิงวงกว้างขึ้นก็ถือกำเนิด บรูผับเป็นผับที่หมักเบียร์ของตนขายเอง
อุทยานแห่งชาติศรีลานนา
อุทยานแห่งชาติศรีลานนา เป็นอุทยานแห่งชาติลำดับที่ 60 ของประเทศไทย มีเนื้อที่ประมาณ 878,750 ไร่ หรือ 1,406 ตารางกิโลเมตร เป็นแหล่งต้นลำน้ำหลายสาขาของแม่น้ำปิง มีเนื้อที่ใหญ่เป็นอันดับ 2 ของภาคเหนือ หรือใหญ่เป็นอันดับ 8 ของประเทศ มีพื้นที่ครอบคลุม 3 อำเภอในจังหวัดเชียงใหม่ คือ อำเภอแม่แตง อำเภอเชียงดาว อำเภอพร้าว มีแหล่งท่องเที่ยวทางธรรมชาติ เช่น น้ำตกม่อนหินไหลอ่างเก็บน้ำของเขื่อนแม่งัดสมบูรณ์ชล และเป็นหนึ่งใน 5 แห่งในโครงการจัดตั้งอุทยานแห่งชาติเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสมหามงคลเฉลิมพระชนมพรรษาครบ 5 รอบ วันที่ 5 ธันวาคม พ.ศ. 2530
มินัสมอร์กูล
มินัสมอร์กูล (Minas Morgul) เป็นชื่อหอคอยในปกรณัมชุด มิดเดิลเอิร์ธ ของ เจ. อาร์. อาร์. โทลคีน ชื่อเป็นคำในภาษาซินดาริน แปลว่า "หอคอยแห่งมนต์ดำ" เดิมชื่อว่า มินัสอิธิล หรือ หอคอยจันทร์รุ่ง ตั้งชื่อตามชื่อผู้สร้างและเจ้าของคนแรก คืออิซิลดูร์ ซึ่งสร้างหอคอยแห่งนี้ขึ้นในระหว่างการก่อตั้งอาณาจักรกอนดอร์ พร้อมกับเมืองออสกิเลียธ และหอคอยมินัสอะนอร์ ในช่วงปลายของยุคที่สองเพื่อป้องกันฝั่งตะวันตกของเมืองออสกิเลียส
มินัสอิธิลตั้งอยู่ในหุบเขามอร์กูล บนเทือกเขาเอเฟลดูอัธ ซึ่งอยู่ติดชายอาณาเขตมอร์ดอร์ เมื่อแรกสร้างเป็นนครที่งดงามดั่งแสงจันทร์ กำแพงและถนนถูกสร้างด้วยหินอ่อนและประดับประดาอย่างสวยงามปลูกประดับด้วยพฤกษาต่างๆ มีหอคอยที่งดงามอยู่กลางเมือง และอิซิลดูร์ได้นำหน่ออ่อนของพฤกษาขาว ที่เขาลอบนำออกมาจากเกาะนูเมนอร์ได้ทันก่อนเกาะจะจมสมุทร มาปลูกไว้ที่นี่ด้วย มินัสอิธิลถูกเซารอนตีแตกครั้งแรกเมื่อปีที่ 3429 ของยุคที่สอง อิซิลดูร์หนีออกจากนครเพื่อไปขอความช่วยเหลือจากเอเลนดิล นำทัพกลับมาร่วมกับทัพของอนาริออน สามารถขับไล่เซารอนกลับไปอยู่หลังแนวเทือกเขาได้ ในระหว่างสงครามแห่งพันธมิตรครั้งสุดท้าย โอรสองค์ที่ 2 และ 3 ของอิซิลดูร์ คือเคียร์ยอนและอาราทัน รับหน้าที่เฝ้าพิทักษ์หอคอยแห่งนี้ หลังสิ้นสุดสงคราม เคียร์ยอนและอาราทันเดินทางขึ้นเหนือพร้อมอิซิลดูร์ผู้บิดา มินัสอิธิลก็กลับมาอยู่ในความดูแลของกอนดอร์
ปีที่ 1636 ของยุคที่สาม เกิดโรคระบาดครั้งใหญ่แพร่มาพร้อมกับสายลมดำมืดจากแดนมอร์ดอร์ มินัสอิธิลได้รับความเสียหายมากที่สุด ทหารและพลเมืองล้มตายไปเป็นจำนวนมากจนเกือบเป็นเมืองร้าง ปีที่ 1980 เหล่านาซกูลพ่ายแพ้ที่อังก์มาร์ ถูกกองทัพพันธมิตรของเอลฟ์ ทัพดูเนไดน์ และทัพกอนดอร์ของเจ้าชายเออาร์นัวร์ตีแตกจนต้องหนีกลับมายังมอร์ดอร์ แต่พวกมันหันมายึดมินัสอิธิลไปเป็นที่มั่นใหม่ และยึดไปได้สำเร็จในปีที่ 2002 พาลันเทียร์ประจำเมืองนี้จึงตกไปอยู่ในมือของเซารอน และถูกย้ายไปยังหอคอยบารัดดูร์ นับแต่นั้นมินัสอิธิลจึงถูกเรียกว่า 'มินัสมอร์กูล' ซึ่งหมายถึง 'หอคอยแห่งเวทมนตร์อันมืดดำ' ส่วนมินัสอะนอร์ก็เปลี่ยนชื่อใหม่เป็น 'มินัสทิริธ' หมายถึง 'หอคอยระวังภัย'
ทว่าหลังจากสงครามแห่งแหวนจบ แหวนเอกได้ถูกทำลาย เซารอนสิ้นอำนาจ รวมทั้งอาณาจักรมอรดอร์ล่มสลายลง หอคอยนี้ถูกทิ้งร้างไว้เป็นเวลานานหลายปีด้วยความหวาดกลัวจากเรื่องราวในอดีต จนกษัตริย์แห่งกอนดอร์มีพระบัญชาให้บูรณะหอคอยนี้เป็นนครมินัสอิธิลอันงดงามอีกครั้ง
อ้างอิง
Regionen und Orte in Tolkiens Welt Mordor Middle-earth locations
อัตถิภาวนิยม
อัตถิภาวนิยม (existentialism, หรือ  ) คือ แนวคิดทางปรัชญาที่พิจารณาว่าปัจเจก ตัวตน ประสบการณ์ของปัจเจกแต่ละคน ในมุมมองของนักอัตถิภาวนิยม จุดเริ่มต้นของบุคคลหนึ่งคือ "ความทุกข์ที่มีอยู่" หรือความรู้สึกสับสน, มึนงง หรือความวิตกกังวลในการเผชิญหน้ากับโลกที่ไร้ความหมาย หรือแอบเซอร์ดิสม์ (Absurdism)
แนวคิดหลักของอัตถิภาวนิยมในช่วงสงครามโลกครั้งที่สองถูกพัฒนาโดยฌ็อง-ปอล ซาทร์ซึ่งได้อิทธิพลมาจากฟิโอดอร์ ดอสโตเยฟสกีกับมาร์ทีน ไฮเด็กเกอร์
ปรัชญาแนวนี้โดยทั่วไปจะแสดงให้เห็นถึงความคิดในอิสรภาพ และยอมรับในผลสืบเนื่องจากการกระทำของปัจเจก และยังคิดว่าปัจเจกจะต้องรับผิดชอบกับทางเลือกที่ได้เลือกไว้ด้วย นักคิดแนวอัตถิภาวนิยมนั้นให้ความสำคัญกับอัตวิสัย (subjectivity) และมองว่ามนุษย์นั้นเป็นสิ่งที่ดำเนินชีวิตอยู่ในโลกที่ไม่ได้มีอะไรพิเศษ และมักเต็มไปด้วยความไม่ชัดเจน
รากศัพท์
คำว่า “อัตถิภาวะ” สารานุกรมปรัชญา กล่าวไว้ว่า มาจากศัพท์มคธ อัตถิ = เป็นอยู่ + ภาวะ = สภาพ ตรงกับศัพท์ภาษาอังกฤษ existence ซึ่งแปรรูปมาจากศัพท์ภาษาละตินว่า existential (ex = จาก + stare = ยืน ) แปลว่า ความมีอยู่
ปรีชา เฉลิมวณิชย์
ปรีชา เฉลิมวณิชย์ (18 พฤศจิกายน พ.ศ. 2481 – 21 มกราคม พ.ศ. 2550) เคยเป็นตุลาการศาลรัฐธรรมนูญ แต่งตั้งจากผู้พิพากษาศาลฎีกาเมื่อปี 2541 และสิ้นสุดสภาพพร้อมกับศาลรัฐธรรมนูญตามประกาศ คปค. ฉบับที่ 3 เมื่อเดือนกันยายน 2549 และเป็นหนึ่งใน 8 ของตุลาการเสียงข้างมากที่ตัดสินให้อดีตนายกรัฐมนตรีทักษิณ ชินวัตร ในคดีซุกหุ้นพ้นความผิด โดยให้เหตุผลเหมือนตุลาการอีก 3 คนคือพลโท จุล อติเรก นายสุจินดา ยงสุนทร และนายอนันต์ เกตุวงศ์ ที่่บอกว่าผู้ถูกร้องไม่ได้มีส่วนรู้เห็นกับคู่สมรสที่ดำเนินการไปตามลำพัง จึงฟังไม่ได้ว่าผู้ถูกร้องต้องรู้ในกิจการของกันและกันทุกเรื่อง นายปรีชาเสียชีวิตกะทันหันด้วยโรคหัวใจวายเมื่อวันที่ 21 มกราคม 2550 ขณะพักผ่อนที่จังหวัดตาก
อ้างอิง
The Stitutional Court of the kingdom of Thailand, "ทำเนียบตุลาการศาลรัฐธรรมนูญในอดีต", http://www.constitutionalcourt.or.th/index.php?option=com_content&view=article&id=135%3A2009-10-13-14-45-13&catid=75&Itemid=268&lang=th, ตุลาการศาลรัฐธรรมนูญ (๑๑ เมษายน ๒๕๔๑ - ๑๙ กันยายน พ.ศ. ๒๕๔๙
สนั่น ชูสกุล
สนั่น ชูสกุลเป็นนักเขียน และนักกิจกรรมทางสังคม ผลงานรวมเรื่องสั้นของเขา บริษัทไทยไม่จำกัด ผ่านเข้ารอบสุดท้ายรางวัลซีไรต์ ปี 2551
อันดับย่อยเม่น
เม่น เป็นอันดับย่อยของสัตว์เลี้ยงลูกด้วยนม ในอันดับสัตว์ฟันแทะ (Rodentia) ใช้ชื่อวิทยาศาสตร์ว่า Hystricomorpha
สนั่น ชูสกุล
ประวัติ
สนั่น ชูสกุลเกิดที่อำเภอท่าศาลา จังหวัดนครศรีธรรมราช จบประถมศึกษาโรงเรียนวัดขรัวช่วย อำเภอสิชล จังหวัดนครศรีธรรมราช เขียนและผลิตหนังสือขณะศึกษาชั้นมัธยมที่โรงเรียนเบญจมราชูทิศ จบปริญญาตรีคณะรัฐศาสตร์ มหาวิทยาลัยธรรมศาสตร์ เมื่อปี 2525 เริ่มทำงานที่กองบรรณาธิการสำนักพิมพ์ไทยวัฒนาพาณิช หลังจากทำงานได้ปีเศษ เขาจึงสมัครงานเป็นเจ้าหน้าที่องค์กรพัฒนาเอกชน (หรือ NGOs) ทำงานกับชาวบ้านอีสานจนถึงปัจจุบัน เป็นบรรณาธิการวารสารและโครงการหนังสือ ดอกติ้วป่า และเว็บไซต์ www.esanvoice.net ปัจจุบัน แต่งงานกับ นางวิจิตรา ชูสกุล มีบุตร 2 คน คือนายนาคร ชูสกุล และ นางสาววรรณลีลา ชูสกุล และอาศัยอยู่ที่จังหวัดสุรินทร์จนถึงวาระสุดท้าย สนั่น ชูสกุล เสียชีวิตโดยโรคมะเร็งในวันที่ 6 เมษายน พ.ศ. 2559
อันดับย่อยเม่น
โดยคำว่า Hystricomorpha นั้นมาจากภาษาละตินคำว่า hystrix หมายถึง "เม่น" และภาษากรีกคำว่า morphē หมายถึง "ลักษณะ"
โดยสัตว์ที่รู้จักกันเป็นอย่างดีของอันดับย่อยนี้ คือ เม่น ซึ่งเป็นสัตว์เลี้ยงลูกด้วยนมขนาดกลางค่อนข้างไปทางใหญ่ ที่มีจุดเด่น คือ ขนบนตัวที่เป็นหนามแหลม ใช้สำหรับป้องกันตัว กระจายพันธุ์ไปในเขตร้อนและเขตอบอุ่นทั่วทั้งโลก คือ ทวีปเอเชีย, แอฟริกา, อเมริกาเหนือและอเมริกาใต้ ซึ่งสามารถแบ่งออกได้อีกเป็น 2 วงศ์
สำหรับในประเทศไทย พบเม่นได้ 2 ชนิด คือ เม่นใหญ่แผงคอยาว (Hystrix brachyura) และเม่นหางพวง (Atherurus macrourus) ซึ่งทั้งหมดจัดอยู่ใน วงศ์เม่นโลกเก่า (Hystricidae)
การจำแนก
สำหรับสัตว์ที่ได้ชื่อว่า เม่น จะมีอยู่ด้วยกัน 2 วงศ์ คือ
นอกจากนี้แล้ว ยังมีสัตว์ฟันแทะที่อยู่ในวงศ์อื่นอีก ที่ไม่มีหนามแหลมแบบเม่น แต่ก็ถูกจัดอยู่ในวงศ์ย่อยนี้ ได้แก่
เฮย์เบบี
"เฮย์เบบี" (Hey Baby) เป็นเพลงของวงสกาสัญชาตอเมริกัน โนเดาต์ จากสตูดิโออัลบัมชุดที่ 5 Rock Steady (2001) แต่งโดยเกว็น สเตฟานี, โทนี แคแนล และทอม ดูมอนต์ "เฮย์เบบี" เป็นซิงเกิลนำของอัลบัม ออกเมื่อ 29 ตุลาคม ค.ศ. 2001 โดยสังกัดอินเตอร์สโคปเรเคิดส์ "เฮย์เบบี" ได้รับอิทธิพลอย่างมากจากแนวเพลงแดนซ์ฮอลล์จากจาเมกา ถูกใช้เป็นเพลงหลังการโชว์ในปาร์ตี้และเลานจ์ในรถทัวร์ของวงในทัวร์ Return of Saturn tour เนื้อเพลงพูดถึงเรื่องด้านโลกีย์ของเหล่ากรุปปีในงานปาร์ตี้
"เฮย์เบบี" ได้รับเสียงวิจารณ์ด้านบวกจากนักวิจารณ์ ถึงแม้ว่าการทำเพลงแบบแดนซ์ฮอลล์จะได้รับเสียงวิจารณ์ทั้งบวกและลบ "เฮย์เบบี" ประสบความสำเร็จด้านยอดขาย โดยขึ้นอันดับสูงสุดอันดับ 5 บนชาร์ต บิลบอร์ด ฮอต 100 ยังติดท็อป 10 ในอีกหลายประเทศ อย่าง ออสเตรเลีย เยอรมนี นิวซีแลนด์ และสหราชอาณาจักร ในงานแจกรางวัลแกรมมี่ครั้งที่ 45 วงโนเดาต์ได้รางวัลแกรมมี่สาขานักร้องเพลงป็อปคู่ดูโอหรือกลุ่มยอดเยี่ยม
โกซเทเลราดิโอฟอนด์
หอจดหมายเหตุรายการวิทยุและโทรทัศน์รัฐ หรือ โกซเทเลราดิโอฟอนด์ (Государственный фонд телевизионных и радиопрограмм อักษรย่อ: Гостелерадиофонд — филиал ВГТРК, ГТРФ) เป็นหนึ่งในหอจดหมายเหตุที่ใหญ่ที่สุดในโลก เป็นสถานที่เก็บรายการวิทยุ, โทรทัศน์ และวัสดุการถ่ายภาพที่บันทึกไว้ก่อน ค.ศ. 1995 โกซเทเลราดิโอฟอนด์อยู่ภายใต้การดูแลโดยบรรษัทกิจการวิทยุโทรทัศน์แห่งสหพันธรัฐรัสเซีย
สิ่งที่เก็บในหอจดหมายเหตุนี้สะท้อนให้เห็นถึงวิวัฒนาการของโทรทัศน์สหภาพโซเวียตในคริสต์ศตวรรษที่ 20 คอลเล็คชั่นของโกซเทเลราดิโอฟอนด์มีประมาณ 1 ล้านชิ้นในแง่ของปริมาณและความหลากหลายของประเภทที่คล้ายคลึงกับหอจดหมายเหตุแห่งนี้ในหอจดหมายเหตุโทรทัศน์และวิทยุของรัสเซีย
ใน ค.ศ. 2017 โกซเทเลราดิโอฟอนด์ได้นำคอลเล็คชั่นรายการวิทยุและโทรทัศน์มาให้ชมในระบบออนไลน์ฟรี
เซคันด์ไลฟ์
เซคันด์ไลฟ์เป็นหนึ่งในโลกเสมือนที่ได้รับแรงบันดาลใจจากความเคลื่อนไหวทางวรรณกรรมที่เรียกว่า ไซเบอร์พังก์ (cyberpunk) และนวนิยายของนีล สตีเฟนสัน (Neal Stephenson) เรื่อง Snow Crash จุดมุ่งหมายของลินเดนแล็บคือสร้างโลกใหม่ที่คล้ายเมทาเวิร์สซึ่งสตีเฟนสันอธิบายไว้ว่า เป็นโลกที่ผู้ใช้งานสร้างขึ้นเอง และผู้คนสามารถมีปฏิสัมพันธ์ เล่นด้วยกัน ทำธุรกิจ หรือการสื่อสารอย่างอื่น เซคันด์ไลฟ์มีหน่วยเงินเป็นของตัวเองเรียกว่า ลินเดนดอลลาร์ (Linden Dollar: L$) และสามารถแลกเปลี่ยนได้กับหน่วยเงินจริงเป็นดอลลาร์สหรัฐ ในตลาดที่ประกอบด้วย ผู้อาศัย ลินเดนแล็บ และบริษัทในชีวิตจริง
บัญชีผู้ใช้ทั้งหมดของเซคันด์ไลฟ์ได้รับการลงทะเบียนมากกว่า 8.5 ล้านบัญชี ถึงแม้ว่าจะมีหลายบัญชีที่ไม่ได้ใช้งาน ผู้อาศัยบางคนก็อาจมีบัญชีมากกว่าหนึ่ง และไม่มีตัวเลขใดที่ได้รับรายงานอย่างเป็นทางการ ถึงอย่างไรก็ตามสิ่งที่เด่นชัดก็คือ เซคันด์ไลฟ์มีคู่แข่งหลายโปรแกรมที่โดดเด่น เช่น อิมวู (IMVU), แทร์ (There), แอ็กทีฟเวิลด์ส (Active Worlds) และเรดไลต์เซนเทอร์ (Red Light Center)
ผู้อาศัยและอวตาร
ผู้อาศัย (Resident)  ในที่นี้หมายถึง "ผู้ที่มีส่วนร่วมในเซคันด์ไลฟ์" ดังผู้พัฒนาได้กล่าวไว้ว่า
ดังนั้นคำว่า ผู้อาศัย จึงไม่ได้หมายถึงสิ่งที่อยู่ในเงื่อนไขต่อไปนี้
มีข้อยกเว้นเล็กน้อยในเรื่องการใช้คำในการอ้างถึงบุคคลที่มีมากกว่าหนึ่งบัญชี ในกรณีนี้บัญชีหลักจะเรียกว่าผู้อาศัยตามปกติ ส่วนบัญชีอื่นๆ จะเรียกว่า ผู้อาศัยสำรอง (Alt)  ซึ่งสามารถเปลี่ยนมาเป็นผู้อาศัยหลักได้ อย่างไรก็ตาม ผู้อาศัยจะต้องลงทะเบียนและเสียค่าธรรมเนียมเพื่อให้สามารถมีบัญชีผู้ใช้ได้มากกว่าหนึ่ง แม้ว่าหลังจากเดือนพฤษภาคม พ.ศ. 2549 ก็ยังไม่มีกระบวนการยืนยันตัวตนเพื่อป้องกันผู้ใช้งานสร้างบัญชีแรกด้วยข้อมูลเท็จ ซึ่งมักจะเกิดขึ้นเป็นประจำ ทั้งบัญชีพื้นฐานและบัญชีสิทธิพิเศษก็เรียกว่าผู้อาศัยเหมือนกันโดยไม่มีข้อยกเว้น อย่างไรก็ตาม ผู้อาศัยที่สร้างบัญชีใช้งานตั้งแต่รุ่นบีตา และผู้อาศัยที่สมัครสมาชิกตลอดชีพในราคา 225 ดอลลาร์สหรัฐ จะเรียกว่า สมาชิกกฎบัตร (Charter Member)
ลักษณะที่ปรากฏ
ผู้อาศัยแต่ละคนจะปรากฏตัวเป็นอวตา (avatar มักย่อว่า av, avi, ava) อวตารแบบพื้นฐานคือรูปแบบมนุษย์ชายหญิง ที่สามารถปรับแต่งลักษณะทางกายภาพได้อย่างกว้างขวาง เช่น รูปร่าง ความอ้วนความผอม สีผิว นัยน์ตา ทรงผม รวมทั้งเสื้อผ้า แว่นตา รองเท้า กำไลหรือแหวน เป็นต้น นอกเหนือจากนั้นผู้อาศัยยังสามารถปรับแต่งอวตารให้เป็นสิ่งมีชีวิตอื่นที่คล้ายมนุษย์ สัตว์ มนุษย์ต่างดาว หรือเป็นหุ่นยนต์ก็ได้
อวตารสามารถเป็นผลงานสร้างสรรค์และแสดงให้เห็นถึงตัวจริงของผู้อาศัย บุคคลหนึ่งสามารถสร้างอวตารเพื่อสื่อให้เห็นถึงผู้ใช้ในโลกแห่งความเป็นจริงที่สร้างมันขึ้นมา สามารถปรับแต่งให้ตัวสูงขึ้น เพิ่มกล้ามเนื้อ หรือเพิ่มจุดสนใจให้กับตัวเองได้ เป็นต้น เซคันด์ไลฟ์เปิดให้ผู้อาศัยทุกคนใช้ความคิดสร้างสรรค์ได้อย่างเต็มที่ในการออกแบบอวตาร และสามารถกระทำได้ง่าย ผู้อาศัยคนหนึ่งๆ จึงไม่จำเป็นต้องมีลักษณะเดิมอย่างที่เห็นครั้งแรกเสมอไป และเปลี่ยนไปได้ตามต้องการ
การสื่อสาร
ในเซคันด์ไลฟ์ สามารถติดต่อสื่อสารด้วยการพิมพ์ข้อความได้ 2 ทางคือ การพูดคุยแบบธรรมดา (chat) และการส่งข้อความด่วน (IM) การพูดคุยแบบธรรมดาใช้กับการสนทนาที่เป็นสาธารณะระหว่างอวตารตั้งแต่สองคนขึ้นไป และจะสามารถได้ยิน (มองเห็นข้อความ) ในระยะ 20 เมตรจากผู้พูด อวตารยังสามารถตะโกนหรือกระซิบได้อีกด้วย ซึ่งจะได้ยินในระยะ 100 เมตรและ 10 เมตรตามลำดับ ส่วนการส่งข้อความด่วนจะใช้เมื่อเป็นการสนทนาส่วนตัวระหว่างอวตารสองคน หรือระหว่างสมาชิกภายในกลุ่มที่ตนเองเข้าร่วม ซึ่งผู้ใช้งานคนอื่นที่ไม่เกี่ยวข้องจะไม่ทราบว่ามีการสนทนากัน นอกจากนั้นการส่งข้อความด่วนยังมีจุดที่แตกต่างจากการพูดคุยธรรมดาคือ ข้อความด่วนสามารถส่งหากันได้โดยไม่จำเป็นต้องอยู่ในระยะใกล้ ซึ่งอีกฝ่ายหนึ่งอาจอยู่ที่ทวีปหรือเกาะอื่นก็ได้ และอวตารอีกฝ่ายหนึ่งไม่จำเป็นต้องออนไลน์ ซึ่งข้อความที่ส่งไปจะแสดงขึ้นมาหลังจากคนนั้นเข้าสู่ระบบในครั้งถัดไป และตั้งแต่รุ่น 1.18.1.2 เริ่มใช้งานการสื่อสารด้วยเสียง (voice chat) บนกริดหลัก โดยใช้เทคโนโลยีที่เป็นลิขสิทธิ์ของ Vivox
มีเว็บไซต์บางแห่งที่อนุญาตให้ผู้อาศัยกำหนดตำแหน่งของผู้อาศัยอื่นๆ ได้จากข้างนอกโลกเสมือน และเว็บไซต์ SLurl.com อนุญาตให้มีการเชื่อมโยงภายนอก เข้ามายังตำแหน่งบนแผนที่ในเซคันด์ไลฟ์
การเคลื่อนที่
วิธีการเคลื่อนที่แบบพื้นฐานของอวตารคือการเดิน (รวมทั้งการวิ่งและการกระโดด) และเพื่อให้สามารถเดินทางได้อย่างรวดเร็ว อวตารสามารถบินได้ด้วยเพดานบินสูงที่สุด 170 เมตรจากพื้นดิน (หากพื้นดินอยู่ที่ระดับความสูง 100 เมตร จะสามารถบินได้สูงสุดที่ระดับ 270 เมตร เป็นต้น) โดยไม่จำเป็นต้องใช้อุปกรณ์พิเศษ แต่หากมีอุปกรณ์พิเศษที่ใส่สคริปต์มาเฉพาะจะสามารถบินได้สูงอย่างไม่จำกัด (แม้ว่าตั้งแต่ความสูงประมาณสามแสนเมตรขึ้นไป การวาดข่ายสามมิติของอวตารจะเริ่มสูญเสียไป และที่ความสูงประมาณหนึ่งล้านเมตร อวตารจะหายไปไม่ถูกวาดออกมา)
เศรษฐกิจและอสังหาริมทรัพย์
เซคันด์ไลฟ์มีเศรษฐกิจเป็นของตัวเองและมีหน่วยเงินเป็นลินเดนดอลลาร์ (Linden Dollar: L$) ผู้อาศัยได้สร้างสินค้าและบริการขึ้นใหม่ และได้ซื้อขายอยู่ในโลกเสมือนจริงอย่างสม่ำเสมอ ผู้อาศัยสามารถแลกเปลี่ยนลินเดนดอลลาร์เป็นเงินจริงในหน่วยดอลลาร์สหรัฐได้ ถึงแม้อัตราแลกเปลี่ยนจะผันผวน แต่ในช่วงเดือนกุมภาพันธ์ พ.ศ. 2550 เริ่มมีเสถียรภาพในอัตรา L$266 ต่อหนึ่งดอลลาร์สหรัฐ ซึ่งการแลกเปลี่ยนเหล่านี้เป็นตลาดเปิด ยกเว้นเมื่อลินเดนแล็บแทรกแซงอัตราแลกเปลี่ยนของลินเดนดอลลาร์เพื่อพยายามรักษาเสถียรภาพเอาไว้ มีจำนวนผู้อาศัยเพียงเปอร์เซนต์เล็กน้อยที่มีรายได้สุทธิจากเศรษฐกิจนี้ ซึ่งมีตั้งแต่ไม่กี่ร้อยจนถึงหลายพันดอลลาร์สหรัฐต่อเดือน และผู้อาศัยส่วนใหญ่ก็มีรายได้ขั้นต้นเพียงพอที่จะจับจ่ายใช้สอยในหน่วยลินเดนดอลลาร์ หน่วยเงินนี้จึงกลายเป็นความสัมพันธ์บนวัฏจักรทางเศรษฐกิจ และเป็นไปได้ที่จะมีการเก็บภาษี
เฉพาะสมาชิกแบบพรีเมียมเท่านั้นที่สามารถครอบครองกรรมสิทธิ์ที่ดินได้ โดยผู้อาศัยที่ครอบครองเนื้อที่ไม่เกิน 512 ตารางเมตรไม่ต้องเสียค่าธรรมเนียม หากมากกว่านั้นจะมีการเก็บ "ค่าธรรมเนียมการใช้ที่ดิน" (Land Use Fee) ซึ่งลินเดนแล็บมักใช้คำว่า "เงินกองทุน" (Tier) โดยเก็บในหลายอัตราตั้งแต่ต่ำสุด 5 ดอลลาร์สหรัฐต่อเดือน ไปจนถึง 195 ดอลลาร์สหรัฐต่อเดือนสำหรับเนื้อที่ขนาดเท่าทั้งเขต (region) ซึ่งเท่ากับ 256×256 = 65,536 ตารางเมตร (16 เอเคอร์) แต่ในความเป็นจริงการเก็บค่าธรรมเนียมจะคิดจากเนื้อที่รวมที่ผู้อาศัยคนนั้นเป็นเจ้าของ โดยไม่คำนึงถึงว่าที่ดินจะตั้งอยู่ที่เขตไหนบ้าง (ไม่เก็บแยกเขต) ราคาของที่ดินจะอ้างอิงตามทวีปหลัก (Mainland) อาทิ ที่ดินที่เป็นกรรมสิทธิ์ของลินเดนแล็บเอง ผู้อาศัยบางคนที่ครอบครองเนื้อที่มากกว่า 65,536 ตารางเมตรบนเมนแลนด์จะสามารถต่อรองราคาได้กับลินเดนแล็บ ลินเดนแล็บเคยขายที่ดินจัดสรรในราคาถูกสำหรับผู้อาศัยใหม่บนเนื้อที่ 512 ตารางเมตรเป็นล็อต (เช่นขนาด 16×32 เมตร) ผ่านแผนงาน First Land แต่แผนงานนี้ได้สิ้นสุดลงในวันที่ 20 กุมภาพันธ์ พ.ศ. 2550 เนื่องจากที่ดินมักจะถูกขายต่ออย่างรวดเร็วเพื่อแสวงหากำไรมากกว่าที่จะถือครองโดยผู้อาศัย และลินเดนแล็บก็ยังขายที่ดินทั้งเขตในขนาด 65,536 ตารางเมตรอีกด้วย เมื่อผู้อาศัยซื้อที่ดินในแปลงใดๆ ไปแล้วจะสามารถขายต่อได้อย่างเสรี และใช้ที่ดินให้เกิดประโยชน์ด้วยจุดประสงค์ใดๆ ภายใต้การยอมรับเงื่อนไขของเซคันด์ไลฟ์ว่า จะไม่ใช้ในจุดประสงค์ที่ไม่เหมาะสำหรับเด็กและเยาวชนบนพื้นที่ที่ผู้ปกครองควรให้คำแนะนำ (Parental Guidance: PG)
ผลงานสร้างสรรค์และลิขสิทธิ์
ในเซคันด์ไลฟ์มีเครื่องมือสร้างวัตถุสามมิติ ซึ่งอนุญาตให้ผู้อาศัยที่มีทักษะสามารถสร้างวัตถุเสมือนต่างๆ ได้ อาทิ อาคาร ภูมิประเทศ ยานพาหนะ เครื่องเรือน และเครื่องอัตโนมัติต่างๆ สำหรับการใช้งาน การแลกเปลี่ยน หรือการซื้อขาย การสร้างสิ่งเหล่านี้เป็นแหล่งที่มาอันดับแรกของกิจกรรมทางเศรษฐกิจ ผู้อาศัยยังสามารถสร้าง "ลีลาท่าทาง" ด้วยการเคลื่อนไหวเล็กๆ น้อยๆ ประกอบกับเสียงจากไลบรารีพื้นฐาน นอกจากนั้นผู้อาศัยสามารถใช้เครื่องมือภายนอกสร้างภาพกราฟิกส์ การเคลื่อนไหว และเสียง แล้วอัปโหลดวัตถุเหล่านั้นเข้ามาในโลกเสมือน
เซคันด์ไลฟ์มีภาษาสคริปต์ที่เรียกว่า ภาษาสคริปต์ลินเดน (Linden Scripting Language: LSL)  ใช้สำหรับกำหนดพฤติกรรมของวัตถุต่างๆ เช่น ประตูที่เปิดได้เองเมื่อเดินเข้าไปใกล้ เป็นต้น ผู้อาศัยสามารถใส่สคริปต์ลงในผลงานที่สร้างได้ด้วยตนเอง ภาษาสคริปต์ลินเดนสามารถใช้สร้างระบบที่ซับซ้อนได้อย่างมีความสัมพันธ์ ตัวอย่างเช่น การทดลองสิ่งมีชีวิตปัญญาประดิษฐ์ที่เกาะ Svarga ที่ซึ่งระบบนิเวศแบบสมบูรณ์ทำงานโดยอัตโนมัติ (รวมไปถึง เมฆ ฝน แสงอาทิตย์ ผึ้ง นก ต้นไม้ และดอกไม้)
เมื่อวัตถุต่างๆ ถูกสร้างขึ้นในโลกเสมือน แล้วถูกส่งมายังคอมพิวเตอร์ของผู้อาศัย เราเรียกว่าวัตถุเหล่านั้นกำลัง "rez" ซึ่งคำนี้มีที่มาจากภาพยนตร์ของดิสนีย์เรื่อง ทรอน (Tron)  คำสแลง "rez" นั้นยังปรากฏอยู่ในภาษาสคริปต์ลินเดนด้วย ที่คำสั่งสำหรับสร้างวัตถุ
เมื่อมีผลงานสร้างสรรค์ในโลกของเซคันด์ไลฟ์ ระบบจะช่วยปกป้องสิทธิให้กับผู้สร้างเนื้อหา กล่าวคือ ผู้อาศัยที่สร้างวัตถุและยังคงเป็นเจ้าของสามารถรักษาสิทธิได้อย่างถูกต้อง ซึ่งต่างกับลิขสิทธิ์ในโลกของความเป็นจริง ผู้สร้างวัตถุสามารถกำหนดให้วัตถุนั้น "ห้ามสำเนา" (no copy) คือห้ามทำสำเนาจากวัตถุที่มีอยู่เป็นวัตถุใหม่ "ห้ามแก้ไข" (no mod) คือห้ามไม่ให้ปรับแต่งแก้ไขคุณสมบัติต่างๆ ของวัตถุ และ "ห้ามถ่ายโอน" (no trans) คือห้ามไม่ให้เจ้าของวัตถุคนปัจจุบันถ่ายโอนวัตถุไปให้ผู้อาศัยคนอื่น โดยปกติแล้ววัตถุที่สร้างใหม่จะปรากฏชื่อของผู้สร้างคนแรกในคุณสมบัติของวัตถุด้วย ไม่ว่าจะถูกสำเนา แก้ไข หรือถ่ายโอนไปกี่ครั้ง สิทธิเริ่มต้นของวัตถุที่สร้างใหม่คือ "ห้ามสำเนา, ห้ามแก้ไข, ให้ถ่ายโอน" จากนั้นผู้สร้างจะเป็นคนเปลี่ยนแปลงเลือกสิทธิต่างๆ เอง
สิทธิและข้อจำกัดเหล่านี้มีอยู่ในโลกเสมือนตามมารยาทและกฎหมาย เซิร์ฟเวอร์จะเก็บข้อมูลลิขสิทธิ์เฉพาะไว้กับวัตถุทุกชนิดที่สร้างขึ้น โดยการระบุชื่อผู้สร้างคนแรกไว้บนวัตถุ โปรแกรมลูกข่ายจะไม่อนุญาตให้ทำสำเนา ปรับแต่งแก้ไข แจกจ่าย หรือนำไปขายต่อ ถ้าผู้สร้างไม่ได้กำหนดสิทธิที่อนุญาตมากับวัตถุด้วย ลินเดนแล็บกล่าวว่าข้อตกลงการให้บริการของเซคันด์ไลฟ์ กับกฎหมาย DMCA ของสหรัฐที่ขัดแย้งกัน อาจนำไปสู่การใช้งานที่ไม่ชอบธรรมของโปรแกรมลูกข่ายอื่นๆ เช่น CopyBot
ศิลปะและการบันเทิง
ผู้อาศัยส่วนหนึ่งในเซคันด์ไลฟ์มีความคิดสร้างสรรค์เป็นพื้นฐาน จึงมีกลุ่มศิลปินและนักออกแบบมารวมตัวกันเป็นชุมชนในโลกเสมือน พวกเขาไม่เพียงแค่ใช้เซคันด์ไลฟ์เป็นที่แสดงผลงานจากชีวิตจริง แต่พวกเขายังแสดงออกเพื่อสร้างสรรค์ผลงานศิลปะใหม่ๆ ในโลกเสมือนด้วย ผลงานศิลปะในเมทาเวิร์สถูกจัดแสดงต่อสาธารณชนโดยผู้ริเริ่ม อาทิ ประติมากรรมรูปปั้นโดย Fabjectory และภาพวาดสีน้ำมันโดย Secondlife-Art.com เป็นต้น เครื่องมือสำหรับการสร้างวัตถุในเซคันด์ไลฟ์ช่วยให้ศิลปินสามารถสร้างสรรค์ผลงานศิลปะรูปแบบใหม่ ที่ไม่สามารถกระทำได้ในโลกแห่งความเป็นจริงเนื่องด้วยข้อจำกัดทางฟิสิกส์หรือค่าใช้จ่ายที่สูง ปัจจุบันมีพิพิธภัณฑ์และหอศิลป์กว่า 2,050 แห่งในเซคันด์ไลฟ์ (อ้างอิงจากเสิร์ชเอนจินในระบบ)
นอกจากนั้นก็มีกิจกรรมทางดนตรีในเซคันด์ไลฟ์ ที่ซึ่งเสียงร้องและเสียงดนตรีถูกส่งมาจากผู้อาศัยที่ใช้งานอยู่ที่บ้านหรือสตูดิโอ ด้วยการส่งข้อมูลเสียงเข้าผ่านไมโครโฟน เครื่องดนตรี หรือแหล่งกำเนิดเสียงอื่นๆ ไปยังส่วนต่อประสานในคอมพิวเตอร์ แล้วส่งต่อสัญญาณถ่ายทอดสดไปยังเซิร์ฟเวอร์ ผู้อาศัยคนอื่นสามารถรับฟังการถ่ายทอดสดเพื่อความบันเทิงได้ในเซคันด์ไลฟ์เช่นเดียวกับวิทยุออนไลน์ การถ่ายทอดเสียงเพลงด้วยวิธีนี้ริเริ่มโดย Astrin Few เมื่อเดือนพฤษภาคม ค.ศ. 2004 และได้รับความนิยมในช่วงกลางปี ค.ศ. 2005 ตัวอย่างศิลปินนักร้องในสหราชอาณาจักรเช่น Passenger เคยเปิดการแสดงสดบนเกาะ Menorca เมื่อกลางปี ค.ศ. 2006 และ Redzone เคยเดินสายแสดงดนตรีบนเซคันด์ไลฟ์เมื่อเดือนกุมภาพันธ์ ค.ศ. 2007 ทางลินเดนแล็บได้เพิ่มหมวดหมู่เหตุการณ์นัดหมายสำหรับ "การแสดงสดทางดนตรี" ตั้งแต่เดือนมีนาคม ค.ศ. 2006 เพื่อปรับให้เข้ากับเหตุการณ์ประเภทนี้ที่กำลังเพิ่มขึ้น
จนถึงต้นปี ค.ศ. 2008 การแสดงสดทางดนตรีในเซคันด์ไลฟ์ได้ขยายขอบเขตไปยังแนวดนตรีทุกประเภท รวมทั้งนักดนตรีและดีเจหลายร้อยคนที่อยากเผยแพร่ผลงานของเขาเช่นกัน ทุกวันนี้จึงมีการแสดงสดทางดนตรีที่เด่นๆ หลายสิบครั้งต่อวัน
กรีมัวร์
กรีมัวร์ (grimoire) เป็นตำราไสยเวท เกี่ยวกับสูตรยาวิเศษ (potion) วิธีสร้างเครื่องราง ของขลังอื่น ๆ รวมไปถึงวิธีการร่ายเวทมนตร์ การทำสเน่ห์ การทำนายทายทัก และการเรียกหรือเชิญสิ่งเหนือธรรมชาติ เช่น ทูตสวรรค์ วิญญาณ เทพ และ ปีศาจ มาเพื่อเรียกใช้งาน
คำว่า "กรีมัวร์" (grimoire) เชื่อกันว่ามีที่มาจากคำภาษาฝรั่งเศส grammaire ซึ่งในสมัยโบราณใช้เรียกหนังสือทุกเล่มที่แต่งเป็นภาษาลาติน แต่ในฝรั่งเศสราวศตวรรษที่ 18 คำว่า กรีมัวร์ เริ่มใช้ในความหมายที่เกี่ยวกับหนังสือเวทมนตร์ และได้ใช้ในความหมายนี้เรื่อยมา โดยเฉพาะตำราเขียนด้วยมือที่เป็นภาษาลาติน
เดอะโพลิซ
เดอะ โพลิซ (The Police) เป็นวงดนตรีร็อกสามชิ้นจากอังกฤษ มีชื่อเสียงไปทั่วโลกในยุคทศวรรษที่ 80 กับแนวเพลงร็อกที่ได้รับอิทธิพลจากแจ๊ส เร้กเก้และพังค์ร็อก อัลบั้มของพวกเขาในปี 1983 ชุด Synchronicity สามารถขึ้นอันดับ 1 ในสหรัฐอเมริกาและมียอดขาย 8 แพลตตินั่ม และมีเพลงฮิตอันดับ 1 อย่างเพลง Every Breath You Take และต่อมาก็ได้แยกวงกลางทศวรรษที่ 80 แต่ได้ประกาศรวมตัวกันใหม่ในปี 2007 เพื่อทัวร์คอนเสิร์ตรอบโลก ซึ่งเสร็จสิ้นในเดือนสิงหาคม 2008
มงคล สระฏัน
นายมงคล สระฏัน ตุลาการศาลรัฐธรรมนูญ เกิดเมื่อวันที่ 23 เมษายน พ.ศ. 2482 ที่ตำบลลาดทิพรส อำเภอตาคลี จังหวัดนครสวรรค์ เป็นตุลาการศาลรัฐธรรมนูญแต่งตั้งจากผู้พิพากษาศาลฎีกา
จี่
จี่  หรือ ทวนวงเดือน เป็นอาวุธยาวของจีนโบราณ จัดเป็นอาวุธยาวประเภททวนหรือหอกชนิดหนึ่ง  มีอายุเก่าแก่ยาวนานกว่า 3,000 ปี นับตั้งแต่ยุคต้นราชวงศ์ซาง จนกระทั่งถึงสิ้นสุดราชวงศ์ชิง
มีลักษณะปลายยาวแหลม ด้านข้างตีโลหะเป็นรูปพระจันทร์เสี้ยวคล้ายง้าวเอาไว้ จึงใช้ทั้งแทงทั้งฟันได้ ในพงศาวดารจีน ขุนพลที่ใช้อาวุธนี้เด่น ๆ คือ ลิโป้ ในยุคสามก๊ก และซิ ยิ่นกุ้ย ในยุคราชวงศ์ถัง แบ่งออกได้เป็นสองประเภทใหญ่ ๆ คือ ทวนวงเดือนกรีดฟ้า (方天戟; พินอิน: fangtian ji) ที่มีพระจันทร์เสี้ยวทั้งสองข้าง และทวนวงเดือนมังกรเขียว (青龍戟; พินอิน: qinglong ji) ที่มีพระจันทร์เสี้ยวข้างเดียว
ออโตบาห์น (แก้ความกำกวม)
Autobahn อาจหมายถึง
สายรัดข้อมือ
สายรัดข้อมือ มักมีลักษณะเป็นวงที่ทำจากพลาสติก หรือกระดาษมัน ที่ใช้เพื่อรัดหรือคาดที่บริเวณแขน สายรัดเหล่านี้มักทำให้ไม่สามารถใช้ร่วมกันได้ เพื่อใช้เป็นเครื่องหมายประจำตัว หรือใช้เพื่อเป็นการประกาศความเชื่อหรือสนับสนุนองค์กรการกุศลต่าง ๆ
สายรัดข้อมือซิลิโคน
ต้นปีพ.ศ. 2548 สายรัดข้อมือซิลิโคนได้กลายเป็นเครื่องประดับที่ได้รับความนิยม ที่องค์กรการกุศลนำมาเพื่อหาเงินบริจาค สายรัด Livestrong เป็นแบบแรกที่ออกมา ผ่านทางการริเริ่มโดยแลนซ์ อาร์มสตรองนักปั่นจักรยาน จากนั้นก็ได้มีออกมาอีกหลายแบบ